Komission työohjelma vuodeksi 1996



Virallinen lehti nro C 282 , 26/09/1996 s. 0004



KOMISSION TYÖOHJELMA VUODEKSI 1996 KOM(95) 512 lopull. (96/C 282/02) SISÄLLYS Sivu JOHDANTO . 5 1. TYÖLLISYYDEN JA YHTEISVASTUULLISUUDEN EDISTÄMINEN . 6 1.1. Työllistämisstrategia . 6 1.2. Sosiaalipolitiikka . 6 1.3. Koheesio- ja aluepolitiikka . 7 1.4. Jatkuva koulutus . 7 2. ETENEMINEN KOHTI TALOUS- JA RAHALIITTOA . 7 2.1. Monenvälinen valvonta ja lähentyminen . 7 2.2. Yhtenäisvaluutan valmistelu . 7 3. UNIONIN MAHDOLLISUUKSIEN HYÖDYNTÄMINEN . 8 3.1. Sisämarkkinoiden loppuunsaattaminen ja vahvistaminen . 8 3.2. Tulevaisuuden aloihin tukeutuminen . 8 - Tietoyhteiskunta ja audiovisuaalinen ala - Tutkimus ja teknologinen kehitys - Bioteknologia 3.3. Infrastruktuurin kehittäminen ja hyväksikäyttö . 9 - Euroopan laajuiset verkot - Liikenne 3.4. Yhteisöpolitiikkojen tehostaminen . 10 - Teollinen kilpailukyky ja innovointi - Pienet ja keskisuuret yritykset - Maatalous ja kalastus - Energia - Ympäristön laatu - Kuluttajapolitiikka 4. UNIONIN LAAJENTUMISEN VALMISTELEMINEN . 11 5. EU:N OSALLISTUMISEN LUJITTAMINEN MAAILMANPOLITIIKASSA . 12 5.1. Suhteet kolmansiin maihin . 12 5.2. Kauppapolitiikka . 13 5.3. Yhteinen ulko- ja turvallisuuspolitiikka (YUTP) . 14 5.4. Humanitaarinen apu . 14 Sivu 6. EDISTYMINEN OIKEUS- JA SISÄASIOISSA . 14 7. YHTEISÖN HALLINNON TEHOKKUUS . 14 7.1. Avoimuus, tiedottaminen ja toissijaisuusperiaate . 14 7.2. Unionin hallinnon kohentaminen . 15 LIITTEET - Yhteenveto suunnitelluista toimista - Yksityiskohtainen luettelo suunnitelluista toimista JOHDANTO Työohjelma 1996 perustuu puheenjohtaja Santerin komission virkaanastumisen yhteydessä Euroopan parlamentille määrittelemään kehykseen komission toiminnalle viitenä seuraavana vuotena. Painopistealueita on neljä. Ensimmäisenä on työllisyys. Euroopan unionin talouden kasvun yleisestä elpymisestä huolimatta työttömyys pysyy korkeana. Vuonna 1996 on siis jatkettava erittäin päättäväisesti työllisyyden lisäämiseen tähtääviä toimia. Talous- ja rahaliiton toteuttaminen ja yhtenäisvaluuttaan siirtyminen on tämän vuosikymmenen suuria haasteita. Aikataulu on vahvistettu perustamissopimuksessa. Komissio esittää tarvittavat ehdotukset, jotta asetettuja aikarajoja ja säädöksiä noudatettaisiin. Kolmanneksi on käytettävä kaikki sisämarkkinoiden tarjoamat mahdollisuudet. Sisämarkkinoiden tulee olla moottori, jonka avulla Euroopan unioni etenee vahvana ja luottavaisena. Se on edellytys eurooppalaisten yritysten kilpailukyvyn parantamiselle, jonka tulee kuulua sekä komission ja Euroopan unionin viranomaisten että yritysten päämääriin. Viidentoista maan markkinat, joilta sisärajat on poistettu, tarjoavat lukuisia mahdollisuuksia. Euroopan unionin on tartuttava tähän tilaisuuteen. Neljänneksi komissio jatkaa Euroopan unionin ulkosuhteiden kehittämistä kokonaisnäkemyksensä mukaisesti. Tässä se tukeutuu Cannesissa kokoontuneen Eurooppa-neuvoston vahvistamiin suuntaviivoihin. Eurooppa-neuvosto määritteli selkeästi Euroopan unionin maantieteelliset painopistealueet suhteissaan kolmansiin maihin sekä tulevien vuosien rahoituskeinot. Nämä painopistealueet ovat sidoksissa toisiinsa. Ilman yhtenäisvaluuttaa sisämarkkinat tuskin toimivat kunnolla tai ne asetetaan ennen pitkää kyseenalaisiksi. Ilman laajentuvia sisämarkkinoita on turha toivoa työttömyyden vähenemistä. Koska asiat ovat yhteydessä toisiinsa, komissio ehdottaa kattavaa lähestymistapaa niiden kysymysten käsittelemiseksi, joihin Euroopan unionin on vastattava. Vuonna 1996 alkaa Euroopan unionista tehdyssä sopimuksessa säädetty hallitusten välinen konferenssi. Tämä konferenssi, jonka tehtävänä on tarkastella Euroopan unionin toimielinten toimintaa, on tärkeä virstanpylväs laajenevan unionin tulevaisuuden kannalta. Komissio antaa lausunnon tästä aiheesta. Komission vuoden 1996 päätavoitteina on olla luomassa enemmän työpaikkoja, saada yhteisön yhteisvastuuta lisäävät toimet vaikuttamaan kaikkien hyväksi, valmistella talous- ja rahaliittoa ja erityisesti yhtenäisvaluuttaan siirtymistä, hyödyntää sisämarkkinoita täysimääräisesti, valmistautua uuteen laajentumiseen, vahvistaa Euroopan unionin osallistumista maailmanpolitiikkaan, edistyä oikeus- ja sisäasioissa, hoitaa yhteisön asioita tehokkaasti sekä valjastaa kaikki nämä toimet palvelemaan Euroopan unionin kansalaisia ja parantamaan heidän elämänlaatuaan. Toteutuakseen nämä tavoitteet vaativat kaikkien tukea. 1. TYÖLLISYYDEN JA YHTEISVASTUULLISUUDEN EDISTÄMINEN Työllisyyden edistäminen on edelleen etusijalla. Vaikka kansallisen tason toimet tällä alalla ovatkin ratkaisevia, komission suosittama ja Eurooppa-neuvoston hyväksymä kattava unioninlaajuinen lähestymistapa on valtti, jota on syytä käyttää. Lähestymistavan tärkeimmät osa-alueet on esitelty komission työllisyyskertomuksessa lokakuussa 1995. Tämän vuoksi Euroopan unionin on edelleen vuonna 1996 jatkettava ja tehostettava ponnistelujaan talouskasvun varmistamiseksi sekä työpaikkojen luomisen edistämiseksi. 1.1. Työllistämisstrategia Vaikka otettaisiin huomioon tämänhetkiset talouskasvun suotuisat näkymät, se yksin ei riitä vähentämään työttömyysastetta tarpeeksi. Tämän vuoksi voimakkaan ja jatkuvan kasvun saavuttamiseen tähtäävän makrotalouspolitiikan täydennykseksi tarvitaan välttämättä rakenteellisia toimia ja työmarkkinoiden parempaa toimintaa. Komissio valvoo, että tämä otetaan hyvin huomioon erityisesti jäsenvaltioiden työllisyysohjelmissa sekä rakenne- ja koheesiorahastojen rahoittamien toimien toteutuksessa. Komissio esittää vuonna 1996 kertomuksia työllisyyden kehityksestä ja Euroopan unionin työllistämisjärjestelmistä kansallisten monivuotisten, kuten esimerkiksi Essenissä pidetyn Eurooppa-neuvoston päätöksiin perustuvien, ohjelmien pohjalta. Se tekee kaiken tarvittavan vahvistaakseen keinoja työpaikkojen luomiseksi ja työmarkkinoiden toiminnan tehostamiseksi. Pienillä ja keskisuurilla yrityksillä on merkittävä osuus työpaikkojen luomisessa. Komissio tekee tästä ehdotuksia pk-yrityksiä koskevassa vuoden 1995 kertomuksessa, jota Eurooppa-neuvoston Madridin kokous tarkastelee. Ponnisteluihin työllisyyttä parantaviin toimiin on ryhdyttävä yhteisöpolitiikkojen koko kirjon pohjalta (vrt. luku 3 jäljempänä). Komissio panostaa vuoden 1996 toiminnassa erityisesti siihen, että sen ponnistelut johtaisivat uusien työpaikkojen syntyyn. Kaikissa ponnisteluissaan työllisyyden hyväksi komissio varmistuu työmarkkinaosapuolten tiiviistä osallistumisesta suosimalla ja vahvistamalla yhteiskunnallista vuoropuhelua eurooppalaisella tasolla. Pysyvä työllisyyskomitea on tässä avainasemassa. 1.2. Sosiaalipolitiikka Komissio saattaa ajan tasalle vuonna 1995 hyväksytyn toimintaohjelman ja luo näin puitteet tulevalle toiminnalleen. Työoikeutta koskevat toimet kohdistuvat irtisanomistapauksiin sekä työntekijöiden informointiin ja kuulemiseen kansallisissa yrityksissä. Neljännen toimintaohjelman toimia työsuojelun hyväksi jatketaan. Komissio pohtii yhteiskunnallisen vuoropuhelun kehittymistä varmistaakseen työmarkkinaosapuolten kasvavan osallistumisen toimintaansa. Työmarkkinaosapuolten kuulemisten yhteydessä käsitellään perhe- ja työelämän yhteensovittamista, sukupuolista syrjintää (todistustaakkaa), työaikajoustoja ja työpaikan jatkuvuutta. Erityistä huomiota kiinnitetään rasismiin sekä EU-valtiossa laillisesti oleskelevien kolmansien maiden työntekijöiden vapaaseen liikkuvuuteen sekä yhteiskunnallisesti syrjäytyneiden määrän vähentämiseen. Naisten ja miesten yhtäläisten mahdollisuuksien osalta komissio jatkaa toimintaansa vuonna 1995 esitetyn ohjelman mukaisesti. Ohjelma tarjoaa viitekehyksen yhtäläisten mahdollisuuksien sisällyttämiseksi niin kansallisen kuin yhteisönkin tason politiikkoihin ja ohjelmiin. Saastumisen terveysvaikutuksia ja onnettomuuksien torjuntaa koskevien ohjelmien tulisi täydentää kansalaisten terveyden hyväksi tapahtuvia toimia. 1.3. Koheesio- ja aluepolitiikka Taloudellinen ja yhteiskunnallinen yhteenkuuluvuus on edelleen peruspäämäärä. Ilman sitä talous- ja rahaliitto sekä sisämarkkinat vaarantuisivat. Komissio esittelee ensimmäisen kertomuksen taloudellisen ja yhteiskunnallisen yhteenkuuluvuuden toteutumisen edistymisestä. Komissio huolehtii vahvistetussa kumppanuudessa alueiden ja ammatillisten toimijoiden kanssa siitä, että rakennerahastojen ja koheesiorahaston varoja käytetään tehokkaasti. Se tutkii neuvoston julkistalouden alijäämiä koskevien suositusten toteutuksen mahdollisia vaikutuksia koheesiorahaston toimintaan. Komissio laatii ajaksi 1997-1999 luettelon teollisuuden rakennemuutosalueista, luonnostelee varojen ohjeellisen jaon niiden välillä ja hyväksyy näiden alueiden kehitysohjelmat. Lisäksi komissio hahmottelee näiden uudistustoimien uudet suuntaviivat sekä sisäisen että ulkoisen alueiden välisen yhteistyön seutu- ja kaupunkisuunnittelun alalla. 1.4. Jatkuva koulutus Valkoisessa kirjassa jatkuvasta koulutuksesta vuodeksi 1996 suunnitelluilla toimilla pyritään merkittävällä tavalla vaikutukseen, joka niillä voi olla työllisyyteen ja syrjäytymisen torjuntaan. Ne päätyvät täsmällisiin ehdotuksiin. Ne herättävät keskustelun sopivasti hetkellä, jolloin käynnistyy pohdiskelu Euroopan jatkuvan koulutuksen vuoden 1996 puitteissa. 2. ETENEMINEN KOHTI TALOUS- JA RAHALIITTOA Yhteisön päätavoitteisiin kuuluu välttämättömien taloudellisten edellytysten luominen talous- ja rahaliiton kolmanteen vaiheeseen siirtymiselle. Jotta siirtyminen onnistuisi perustamissopimuksessa sovitun aikataulun mukaisesti, on täytettävä kaksi tärkeätä edellytystä: - yksittäisten jäsenvaltioiden on saavutettava riittävä lähentymisen aste; - kolmannen vaiheen ja yhtenäisvaluutan käyttöönoton valmistelut on saatava päätökseen. 2.1. Monenvälinen valvonta ja lähentyminen Perustamissopimus määrittelee jäsenvaltioiden talouspolitiikan laajoihin suuntaviivoihin ja lähentymisohjelmiin perustuvat monenväliset valvontamenettelyt. Liiallisia julkistalouden alijäämiä koskevan, 104 c artiklassa säädetyn menettelyn soveltaminen on talous- ja rahaliiton toteuttamisen ehto. Komissio täyttää tarkasti perustamissopimuksen sille tässä asiassa sälyttämät tehtävät. 2.2. Yhtenäisvaluutan valmistelu Tärkeä askel kolmanteen vaiheeseen siirtymisen teknisessä valmistelussa ja yhtenäisvaluutan käyttöönottoon liittyvien kysymysten erittelemisessä saavutettiin julkaisemalla vuonna 1995 aihetta käsittelevä komission vihreä kirja. Eurooppa-neuvoston Madridin kokouksessa tehtävällä päätöksellä yhtenäisvaluutan käyttöönoton viitesuunnitelmasta voidaan määritellä siirtymäajat, jotka ovat yksityiskohtaisen teknisen suunnittelun välttämätön perusta. Komissio jatkaa aktiivisesti muuta valmistelutyötä tiiviissä yhteistyössä Euroopan rahapoliittisen instituutin, jäsenvaltioiden ja kaikkien asianosaisten kanssa. Tärkeä näkökohta on valmistaa suurta yleisöä yhtenäisvaluutan käyttöönottoon, selittää toimenpiteen tarkoitus ja tiedottaa puolueettomasti tällaisen ennennäkemättömän laajan toimenpiteen eduista ja vaikeuksista. Komissio järjestää tammikuussa 1996 tämän tiedotustyön strategiasta paneelikeskustelun, johon osallistuvat kaikki asianomaiset tahot. 3. UNIONIN MAHDOLLISUUKSIEN HYÖDYNTÄMINEN Euroopan unionin kasvumahdollisuudet ovat huomattavat. Sen on vielä löydettävä keinot kaikkien näiden mahdollisuuksien hyödyntämiseksi. 3.1. Sisämarkkinoiden loppuunsaattaminen ja vahvistaminen Sisämarkkinoiden täysimittainen ja tehokas toteuttaminen on pääehto talouskasvulle, joka pystyy edistämään vahvan ja työpaikkoja luovan talouden vakiinnuttamista. Kansalaisia ja yrityksiä palveleva oikeudellinen ja hallinnollinen ympäristö on välttämätön sekä yhteisön että kansallisella tasolla. Komissio toimii päättäväisesti vielä olemassa olevien kaupan esteiden poistamiseksi ja uusien esteiden ilmaantumisen estämiseksi. On tehtävä yleiseksi keskinäisen tunnustamisen periaatteen soveltaminen. Etenkin rahoituskeskittymiä koskevat säännöt on saatettava ajan tasalle, ja niitä on laajennettava. Ehdotetaan joukkoviestimien moniarvoisuuden turvaavia sääntöjä. Verotuksen osalta komissio jatkaa työtään tehdäkseen ehdotuksia lopullisesta arvonlisäverojärjestelmästä. On edelleen ensisijaista taata olemassa olevien sääntöjen noudattaminen. Komissio huolehtii siitä, että jäsenvaltiot panevat yhteisölainsäädännön oikein täytäntöön, mutta ennen kaikkea se huolehtii täytäntöönpanon laadusta varmistaakseen sen täyden tehokkuuden. Komissio aikoo muun muassa tehostaa ja nopeuttaa yhteisön oikeuden soveltamisen valvontamenettelyjä. 3.2. Tulevaisuuden aloihin tukeutuminen Komissio aikoo suunnata vuonna 1996 suuren osan ponnisteluistaan huomispäivän Euroopan mahdollisuuksien kehittämiseen taantumisvaaran torjumiseksi. Tietoyhteiskunta ja audiovisuaalinen ala Euroopan nopea ja onnistunut siirtyminen yhteiskuntaan, jossa tieto on kaikkien ulottuvilla, takaa uuden vireyden, luovuuden ja taloudellisen elpymisen. Televiestintäalan uudet aloitteet ensi vuodeksi koskevat puhelinliikenteeseen pääsyn ehtojen yhdenmukaistamista kilpailuympäristössä, satelliittivälitteisiä henkilöviestintäpalveluja, yleisen palvelun rahoitusta sekä uusiin palveluihin liittyviä säädösnäkökohtia. Oikeudellisten puitteiden sopeuttamisessa uusiin palveluihin ehdotetaan sääntöjä henkiselle omaisuudelle ja tietoturvallisuudelle. Kilpailusääntöjen soveltaminen alueella turvaa vireät markkinat. Komissio arvioi, missä määrin tietoyhteiskunnan vaikutus palveluihin voi edistää työpaikkojen luomista tällä alalla sekä etsii olemassa olevat (lailliset, säädökselliset, markkinoihin liittyvät jne.) esteet niiden poistamiseksi. Audiovisuaalisella alalla omistetaan vihreä kirja uusille palveluille, etenkin niiden kehitystä sekä kulttuurista ja kielellistä monimuotoisuutta edistäville keinoille. Samalla tutkitaan kehityksen seuraukset yleisen edun kannalta. Komissio aikoo esitellä tietoyhteiskuntaan liittyvistä yhteiskunnallisista näkökohdista kokonaisen vihreän kirjan, joka rakentuu tämän vuoden alussa perustetun riippumattoman asiantuntijaryhmän kertomukselle. Oma vihreä kirja omistetaan avainasemassa oleville kasvatukselle ja koulutukselle tietoyhteiskunnassa. Brysselissä pidetyn G7-maiden ministerikokouksen päätelmien perusteella komissio jatkaa yhteistyöponnistelujaan ulkopuolisten teollistuneiden kumppaniensa kanssa, mutta myös kehitysmaiden ja etenkin Keski- ja Itä-Euroopan sekä Välimeren siirtymävaiheessa olevien kumppanien kanssa. Komissio tukee aktiivisesti Etelä-Afrikassa järjestettävää tietoyhteiskuntaa ja kehitysmaita käsittelevää konferenssia. Tutkimus ja teknologinen kehitys Tutkimuksen ja teknologisen kehityksen alalla annetaan uusi sysäys yhteisöpolitiikan ja kansallisen politiikan yhteensovittamiselle seitsemällä etusijalle asetetulla alalla teollisuuden ja tutkimuksen erityisryhmien puitteissa: "huomisen auto", "multimediaopetusohjelmistot", "uuden sukupolven lentokone", "tulevaisuuden juna", "monimuotoliikenne", "rokotteet ja virustaudit" ja "tulevaisuuden laiva". Lisäksi on tarkoitus perustaa ympäristöä säästävän vedenkäytön erityisryhmä. Edelleen komissio aikoo jatkaa bioteknologian säädösten tutkimista. Ehdotettuaan vuonna 1995 neljännen T& K-puiteohjelman rahoitustäydennyksen komissio tulee esittämään viidennen puiteohjelman. Bioteknologia Tämän päivän bioteknologia avaa merkittäviä uudistamis- ja kasvunäköaloja useille teollisuuden ja maatalouden aloille samoin kuin ympäristön puhdistamiselle. Toimia kilpailukyvyn parantamiseksi jatketaan huolehtien samalla terveydenhoidon korkeasta tasosta ja ympäristön tilasta varsinkin tarkastamalla lainsäädännöllisiä puitteita tieteellis-teknisen kehityksen valossa sekä tukemalla T& K-toimintaa ja innovaatiota (nimenomaan pienissä ja keskisuurissa yrityksissä). 3.3. Infrastruktuurin kehittäminen ja hyväksikäyttö Euroopan laajuiset verkot Euroopan laajuisten verkkojen kehitys edistää Euroopan unionin taloudellista suorituskykyä ja yhteenkuuluvuutta. Euroopan laajuisten verkkojen toteutusvastuu kuuluu kuitenkin pääasiassa toiminnan harjoittajille ja jäsenvaltioille. Komissio aikoo jatkaa katalysaattorina toimimista. Komission toiminta keskittyy yleishyödyllisten hankkeiden toteuttamiseen liikenne-, energia- ja teleliikennealan linjanvetoja noudattaen ja Euroopan laajuisia verkkoja koskevien vuoden 1995 rahoitussääntöjen määräyksien mukaisesti. Näiden osalta on meneillään ympäristövaikutusten erityisselvitys. Komissio jatkaa toimintaansa julkisen sektorin ja yksityissektorin sopimuspohjaisen rahoitus-, suunnittelu- ja toteutusyhteistyön helpottamiseksi. Komissio esittää vuosikertomuksen Euroopan laajuisten verkkojen kehittymisestä Eurooppa-neuvostolle joulukuussa 1996. Liikenne Komissio jatkaa yhteisen liikennepolitiikan toimintaohjelman laatimista (1995-2000). Esitykset koskevat lentoliikennettä (lentokenttäveroa, matkustajan oikeuksia sekä toimialajakoa), meriliikennettä (matkustajalauttojen käyttöönottoa koskevat säädökset) ja maantieliikennettä (tieliikenteen verotus). Vihreä kirja julkisesta liikenteestä (kansalaisten verkot) ja valkoinen kirja lentoliikenteen valvonnasta ovat omiaan johtamaan käytännön aloitteisiin näillä aloilla, muun muassa turvallisuuden suhteen. Vihreä kirja ulkoisten kuljetuskustannusten sisällyttämisestä laskelmiin tulee hyväksyttäväksi vuoden 1995 lopussa ja voi johtaa uusiin aloitteisiin liikenteen ympäristövaikutusten suhteen. Yhteiskunnallinen vuoropuhelu jatkuu työolojen parantamiseksi. Kansainvälisen tason toiminta tulee keskittymään erityisesti EU-jäsenyyttä hakeneisiin valtioihin. 3.4. Yhteisöpolitiikkojen tehostaminen Teollinen kilpailukyky ja innovointi Komissio tulee esittämään joukon käytännön toimia kilpailukyvyn parantamiseksi tekstiiliteollisuuden, yrityksille suunnattujen palvelusten, kemian teollisuuden, kierrätyksen, puolustuksen, meriteollisuuden sekä multimediaohjelmien alalla. Niissä korostetaan erityisesti kansainvälistä yhteistoimintaa. Lisäksi komissio esittää ensi kertaa kertomuksen EU:n teollisuuden kilpailukyvystä. Se ottaa huomioon neuvoa-antavan kilpailukykytyöryhmän (Ciampin työryhmän) mietinnön. Innovaatiota koskevan vihreän kirjan tultua hyväksytyksi laaditaan tarkempi toimintasuunnitelma. Pienet ja keskisuuret yritykset Vuonna 1996 esitetään pienille ja keskisuurille yrityksille tarkoitettu monivuotinen ohjelma (1997-2000), joka sisältää suuren joukon pk-yritysten tukitoimia rahoituksen, tiedon, lähialueyhteistyön, liikkeenjohdon tehostamisen ja rakennemuutoksiin sopeutumisen aloilla. Maatalous ja kalastus Maatalouden yhteisten markkinajärjestelyjen osalta komission toimet käsittävät ennen kaikkea ehdotuksen tupakka-alan ja oliiviöljyalan markkinajärjestelystä. Eläinlääketieteen ja kasvinsuojelun osalta komissio aikoo tehdä esityksiä määräysten yksinkertaistamisesta nykyisten säädösten avoimuuden lisäämiseksi sekä sisämarkkinoiden toteutumisen huomioonottamisesta. Maaseudun kehittämisen osalta komissio järjestää EU:n piirissä konferenssin tulevien linjauksien määrittelemiseksi tehtyään johtopäätökset alan ohjelmien toteutuksen puolivälitarkastelussa. Vuonna 1991 aloitettu yhteisen kalastuspolitiikan uudistaminen jatkuu vuonna 1996 erityisesti kalastuslaivastojen rakennepolitiikan ja kantojen säilyttämispolitiikkojen lähentämisellä valmisteltaessa uusia monivuotisia linjauksia v. 1997-1999. Leimaa-antava tälle vuodelle on yhteisön kalastajakuntiin sovellettavien teknisten toimien samansuuntaisuuden vahvistaminen ja kalastajakuntien vaikutuksen meren ekosysteemeihin korostunut huomioonottaminen. Komissio valvoo kansainvälisellä tasolla tiukasti uusimman merioikeuden kehitystä (New Yorkin konferenssi ja Kreetan Välimerta käsittelevä konferenssi, FAO:n pelisäännöt vastuullisesta kalastuksesta) sekä tutkii syvällisesti kalastusalan kahden- ja monenvälisiä ulkosuhteita. Energia Komissio jatkaa toimiaan energia-alan kilpailun vapauttamiseksi sekä edistää kuluttajien ja tuottajien vuoropuhelua. Sähkön ja maakaasun sisämarkkinoiden toimivuuden turvaamiseksi on suunniteltu yhdenmukaistamistoimia. Energiapolitiikkaa koskevan valkoisen kirjan ilmestyttyä on tehty esityksiä energian järkiperäisestä käytöstä (Altener-ohjelma uusiutuvasta energiasta) ja uusista energiatekniikoista. Lisäksi pyritään huoltovarmuuden turvaamiseen. Ydinenergian osalta komissio aikoo solmia vuoden 1996 aikana yhteistyösopimuksia IVY-maiden kanssa samoin kuin neuvotella sopimuksesta Kanadan ja Argentiinan kanssa. Ympäristön laatu Viidennen ympäristöä ja kestävää kehitystä koskevan toimintaohjelman tarkastelun yhteydessä tarjoutuu tilaisuus määritellä toimet, jotka tähtäävät kansalaisten kovasti toivomaan ympäristösuojelun korkeaan tasoon. Vuonna 1996 komissio aikoo keskittyä näiden painopistealojen toteuttamiseen, muun muassa yhteisön lainsäädännön kunnolliseen soveltamiseen ja muihin toimintakeinoihin, esimerkiksi taloudellisiin. Ympäristöulottuvuus saa erityisen painon muissa yhteisöpolitiikoissa. Komissio jatkaa ympäristönsuojelun tason kohottamista kaikkialla EU:ssa sen laajennuttua. Alakohtaisina toimina mainittakoon jätteiden käsittely, vesien- ja ilmansuojelu, meluntorjunta sekä saastumisen integroitua valvontaa koskevan direktiivin täytäntöönpano. Toimet ydinturvallisuuden suhteen jatkuvat erityisesti Keski- ja Itä-Euroopan sekä IVY-maiden tilanteen kohentamisella. Ulkosuhteissa EU:n on vahvistettava ja kehitettävä veturin asemaansa ympäristönsuojelun kansainvälisessä yhteistyössä. Se toimii Rion kokouksessa vahvistettujen sitoumusten mukaisesti. Toimien viitekehyksenä tulee olla Rion yleissopimus ilmastomuutoksista, Montrealin pöytäkirja otsonikerrosta tuhoavista aineista sekä biodiversiteettisopimus. Lisäksi tutkitaan ympäristölainsäädäntö Keski- ja Itä-Euroopan maissa. Kuluttajapolitiikka Komissio kiinnittää huomion erityisesti rahoituspalveluihin toteuttaessaan ensisijaisen tärkeää kuluttajapolitiikkaohjelmaansa. Kuluttajatason sisällyttämistä muihin yhteisöpolitiikkoihin tehostetaan. Erityisesti komissio ottaa huomioon kuluttajien edut yleisen edun kannalta olennaisten palvelujen vapauttamisessa. 4. UNIONIN LAAJENTUMISEN VALMISTELEMINEN Essenin huippukokouksessa valtioiden ja hallitusten päämiehet määrittelivät yhteisen liittymisen valmistelustrategian niille Keski- ja Itä-Euroopan maille (KIE), jotka ovat solmineet Eurooppa-sopimuksen unionin kanssa. Jatkossa Cannesin Eurooppa-neuvosto on yhtäältä erittäin selkeästi toistanut unionin sitoutumisen KIE-maiden liittymiseen ja toisaalta vahvistanut Maltan ja Kyproksen jäsenyysneuvottelujen käynnistyvän puoli vuotta vuoden 1996 hallitusten välisen konferenssin (HVK) jälkeen ja sen tulosten mukaisina. HVK:n tulee turvata unionin institutionaaliset edellytykset tuleviin laajennuksiin. Unionin tulee kaikilla toiminta-aloilla valmistautua niihin. Madridin huippukokouksessa esitettävä komission kertomus KIE-maiden liittymisen vaikutuksesta unionin nykyisen politiikan ja sen kehityksen valossa yhdessä huippukokouksen tulosten kanssa ohjaa komission työtä tässä asiassa. Komission toiminta KIE-maiden suhteen kuuluu liittymisen valmistelustrategian piiriin ja jäsentyy muun muassa sopimusmaiden yhdentymistä unionin sisämarkkinoihin käsittelevän valkoisen kirjan jälkiseurannaksi. Komission toiminta tähtää teknisen avun yhteensovittamiseen ja valkoisen kirjan suositusten seurannan ja toteuttamisen helpottamiseen. Assosioituneiden maiden on määriteltävä ja toteutettava omat valmisteluohjelmansa asettamassaan tärkeysjärjestyksessä. 5. EU:N OSALLISTUMISEN LUJITTAMINEN MAAILMANPOLITIIKASSA Aikana, jolloin maailman valtiot ovat yhä enemmän lähialuesuuntautuneita, kuten NAFTAn, Mercosurin ja Länsi-Afrikan talous- ja rahaliiton synty sekä ASEANin ja APECin (Asia-Pasific Economic Cooperation) voimakas nousu osoittavat, komission on toimivaltansa mukaisesti edistettävä mahdollisuuksien mukaan avointa alueyhteistyötä, jonka EU on hyväksynyt. Komissio toimii monenvälisellä tasolla osallistuen varsinkin Yhdistyneiden kansakuntien konferensseihin (CNUCED IX, HABITAT II. . .) oman toimivaltansa puitteissa. Se pyrkii laatimaan ehdotuksen unionin ulkosuhteita koskevista periaatteista sekä näitä parhaiten palvelevasta politiikasta luonnostelemalla johdonmukaisen tavoitekokonaisuuden ja määrittelemällä tärkeysjärjestyksen. Lisäksi se hyödyntää käytössään olevia välineitä Maastrichtin sopimuksen ensimmäisestä ja toisesta pilarista puolustaakseen unionin etuja mahdollisimman kattavasti. 5.1. Suhteet kolmansiin maihin Komissio pitää tiukasti kiinni siitä, että unionin ulkosuhteet kehittyvät edelleen rauhan sekä kansanvallan periaatteiden noudattamisen ja ihmisoikeuksien kunnioittamisen hyväksi. Keski- ja Itä-Euroopassa komissio jatkaa Phare-ohjelman kehittämistä tarvittavien poliittisten ja taloudellisten uudistusten tukemiseksi sekä näiden maiden kipeästi tarvitsemien investointien kannustamiseksi erityisesti infrastruktuurin osalta. Se kannattaa hankkeita Itämeren alueen taloudellisen ja poliittisen integraation syventämiseksi. Kauppa- ja yhteistyösopimukset Kroatian ja entiseen Jugoslaviaan kuuluneen Makedonian tasavallan kanssa samoin kuin tilapäinen Eurooppa-sopimus Slovenian kanssa ovat neuvottelu- tai valmisteluvaiheessa. Entiseen Neuvostoliittoon kuuluneiden Venäjän ja muiden IVY-maiden osalta tavoitteena on päästä eräiden maiden kanssa yhteistyö- ja kumppanuussopimukseen edellyttäen, että näissä maissa noudatetaan kansanvallan ja ihmisoikeuksien periaatteita. Tacis-ohjelmalla tuetaan suhteita näihin maihin niin poliittisen vuoropuhelun, kauppasuhteiden kuin yhteistyövälineidenkin osalta. Samanaikaisesti komissio antaa elintarvikeapua eräille maille, varsinkin Kaukasuksella. Komissio tähtää Eurooppa-Välimeri-vyöhykkeen vaurauteen ja vakauteen. Tälläkin toiminnalla on taloudellinen ja poliittinen ulottuvuus. Tarvitaan vielä neuvotteluja, jotta alueelle saadaan assosiointisopimukset. Komissio toteuttaa Barcelonan konferenssissa syntyvän toimintasuunnitelman. Talousyhteistyön kehittämistä Persianlahden yhteistyöneuvoston kanssa jatketaan. Unionin huomio lähinaapureita kohtaan ei saa peittää Amerikan-suhteiden tärkeyttä. Vuonna 1995 käynnistettyä toimintaa jatketaan Eurooppa-neuvoston Madridin huippukokouksessa hyväksyttävän toimintasuunnitelman valossa. Komissio on tyytyväinen unionin ja Mercosurin väliseen sopimukseen. Latinalaisen Amerikan kanssa toteutettavat toimet määritellään "EU:n ja Latinalaisen Amerikan uuden kumppanuusjulistuksen" perusteella. Neuvotteluja Meksikon ja Chilen kanssa jatketaan, jotta näiden maiden kanssa päästäisiin laajaan, lähinnä kauppavaihtoa koskevaan sopimukseen. Samoin komissio julkistaa ehdotuksensa unionin ja Keski-Amerikan maiden poliittisen ja taloudellisen vuoropuhelun ajanmukaistamisesta pitäen kiinni erityisesti alueen tilannetta parhaiten vastaavien yhteistyömuotojen etsimisestä. Aasian-suhteiden osalta kokoontuvat Euroopan ja Aasian konferenssiin maaliskuussa 1996 valtioiden ja hallitusten päämiehet EU- ja ASEAN-maista sekä Kiinasta, Korean tasavallasta ja Japanista. Komissio tulee esittämään käytännön toimia konferenssien päätelmien perusteella. Uudet linjaukset Kiinan ja Japanin suhteissa ja Korean puitesopimus ovat kaikki merkkipaaluja EU:n vaikutuksen kasvulle tällä maapallon avainalueella. AKT-maiden osalta IV Lomén sopimuksen tarkistuksen allekirjoittamisen jälkeen on luotava kansalliset ja kansainväliset viiteohjelmat kahdeksannen EKR:n toteuttamiseksi. Komissio hyödyntää tilaisuutta parantaakseen kehitysyhteistyön tehokkuutta ja laatua. Komissio pitää tärkeänä myös neuvottelujen loppuunsaattamista Etelä-Afrikan kanssa sekä rehabilitointiohjelman toteuttamista. Komissio tukee tehokkaasti alueellista yhteistyötä ja yhdentymistä kehitysyhteistyön ohjelmoinnilla. Kehitysyhteistyöpolitiikkaa vahvistetaan liittämällä siihen osa-alue, joka tähtää kriisien ja konfliktien torjuntaan Afrikassa. Strateginen pohdinta unionin ja AKT-maiden tulevista suhteista käynnistetään. 5.2. Kauppapolitiikka Maailmankaupan rakenteen muuttuessa nopeasti komissio pyrkii luomaan suhteiden kiinteän verkon unionin ja maapallon muiden alueiden välille. Sen strategisena tavoitteena on laajentaa EU-maiden viejien pääsyä maailmanmarkkinoille kahdenväliseltä, alueelliselta ja monenväliseltä perustalta. Monenvälisellä tasolla on luonnollisesti jatkettava Uruguayn kierroksen sopimusten toteuttamista. Monenvälistä järjestelmää on lisäksi laajennettava tavaroiden ja palvelujen markkinoiden avaamiseksi varsinkin televiestinnän ja meriliikenteen osalta. WTO:n työohjelmaa tulee laajentaa uusille aloille kuten investointeihin, kilpailupolitiikkaan, työelämän normeihin ja ympäristöön. Komissio jatkaa monenvälisten suhteiden vahvistamisen rinnalla toimintaa rajatuissa kohteissa. Se nimittäin aikoo viedä OECD:n piirissä loppuun neuvottelut suoria investointeja koskevasta yhteisestä sopimuksesta sekä vastavuoroista tunnustamista koskevasta kahdenvälisestä sopimuksesta Yhdysvaltojen, Kanadan, Australian ja Uuden-Seelannin kanssa. 5.3. Yhteinen ulko- ja turvallisuuspolitiikka (YUTP) Euroopan unionin voimakas osallistuminen maailmanpolitiikkaan ei ole mahdollinen ilman yhteistä ulko- ja turvallisuuspolitiikkaa. Siksi komissio aikoo tukea YUTP:n puitteissa määriteltyjä tavoitteita erityisesti seuraavilla aloilla: liittymisen valmistelustrategia, Välimeren yhteistyömaat (mukaan lukien Barcelonan konferenssi) ja Lähi-idän rauhanprosessi (mukaan lukien vaalien järjestäminen), suhteet Venäjään ja Ukrainaan, Atlantin ylittävä kumppanuus sekä toimet rauhan ja aseriisunnan hyväksi. 5.4. Humanitaarinen apu Komissio vastaa ripeästi ja tehokkaasti maapallon humanitaaristen kriisien uhrien tarpeisiin kiinteässä yhteistyössä jäsenvaltioiden ja muiden avunantajien kanssa. Erityinen huomio kiinnitetään ennalta ehkäiseviin toimiin. 6. EDISTYMINEN OIKEUS- JA SISÄASIOISSA Maahanmuutto- ja turvapaikkapolitiikassa komissio ehdottaa yhteistä toimintaa kotimaastaan lähteneiden henkilöiden osalta sekä yleissopimusta kansallisten poliittisen turvapaikan myöntämismenettelyjen lähentämiseksi. Komissio esittää suunnitelman huumeiden torjunnasta sekä kaupunkiväkivallan ennaltaehkäisystä. Komissio laatii myös johtopäätökset ulkorajojen valvontasopimuksen hylkäämisen seurauksista. Komissio valvoo, että sopimuksen Euroopan unionista VI luvun työskentelymenetelmien yksinkertaistaminen viedään päätökseen. Edelleen komission jatkuvana silmäteränä tulee olemaan VI luvun asioiden sopusuhtainen sisällyttäminen unionin suhteisiin yhä lukuisampiin sopimuskumppaneihin. Etusija annetaan yhteistyölle liittymisen valmistelustrategian puitteissa. Suhteet Yhdysvaltoihin yhtäältä ja Välimeren maihin toisaalta tutkitaan tässä valossa. 7. YHTEISÖN HALLINNON TEHOKKUUS 7.1. Avoimuus, tiedottaminen ja toissijaisuusperiaate Komissio jatkaa toimiaan avoimuuden lisäämiseksi erityisesti eri eturyhmien ja tahojen kanssa vihreiden kirjojen perustalta. Komissio tekee yhteenvedon sekä ehdottaa tarvittavia muutoksia komission ja neuvoston helmikuussa sopimiin pelisääntöihin asiakirjojen julkisuudesta. Kolme suurta tiedottamisen kokonaisstrategian mukaista tiedotuskampanjaa käynnistyy seuraavan kahden vuoden aikana. Ne koskevat kansalaisten oikeuksia yhtenäismarkkinoilla, Euroopan talous- ja rahaliittoa ja yhtenäisvaluuttaa sekä Euroopan yhdentymisen haasteita ensi vuosituhannella. Komissio valvoo edelleen toissijaisuuden sekä suhteellisen edustuksen periaatteiden noudattamista toiminnassaan. Se tutkii lisäksi lainsäädännölliset esteet niin kansallisella kuin yhteisönkin tasolla parantaakseen taloudellisten toimijoiden yleistä toimintaympäristöä. Pienten ja keskisuurten yritysten huomioonottaminen tulee tässä olemaan komission keskeisiä pyrkimyksiä. Komission toiminta yhteisön lainsäädännön kokoamiseksi ja kodifioimiseksi täydentää näitä pyrkimyksiä. 7.2. Unionin hallinnon kohentaminen Komissio jatkaa toimiaan hallinnon yksinkertaistamiseksi. Vuonna 1996 toteutetaan komission SEM 2000 -ohjelman mukaiset toimet rahoitushallinnon tehostamiseksi sekä hallintokäytäntöjen parantamiseksi. Rahoituksen alalla toimiin kuuluu menettelyjen, sääntöjen ja käytäntöjen tarkistamista tavoitteena tehokkuus sekä rahoitustoimien järjestelmällisempi ja tarkempi arvioiminen. Petosten torjunta pääsee vuonna 1996 täyteen vauhtiin. Yhteisön taloudellisten etujen oikeussuojaa vahvistetaan. Uusia hallinnollisia seuraamuksia otetaan käyttöön. Yhteistyötä jäsenvaltioiden kanssa vahvistetaan. Yhteisön lainsäädäntöä ja toimintaohjelmia tarkistetaan tehokkuuden lisäämiseksi, petosriskien pienentämiseksi ja joustavamman toiminnan aikaansaamiseksi. LIITTEET Yhteenveto suunnitelluista toimista >TAULUKON PAIKKA> Yksityiskohtainen luettelo suunnitelluista toimista 1. TYÖLLISYYDEN JA YHTEISVASTUULLISUUDEN EDISTÄMINEN 1.1. Työllistämisstrategia Uudet aloitteet: keskustelun käynnistäjät - valkoinen kirja opettamisesta ja oppimisesta - valkoinen kirja työajan suunnittelusta ja ulkopuolelle jääneistä aloista - vihreä kirja laittomasta työstä Uudet aloitteet: toimintasuunnitelmat ja muut aloitteet - osa-aikatyö, määräaikaistyö ja tilapäinen työ: työmarkkinaosapuolten kuulemisen ensimmäisen vaiheen seuranta Aloitettujen toimien jatkaminen - lokakuussa esitetty kertomus työllisyydestä - korkean tason ryhmän henkilöiden vapaata liikkumista koskeva työ - ESR:n tavoitteen 4 täytäntöönpanoa koskeva kertomus - komission kantaa kohtuullisesta palkasta koskeva kertomus - yksittäiset irtisanomiset - työmarkkinaosapuolten kuuleminen - työllisyyttä Euroopassa koskeva kertomus 1.2. Sosiaalipolitiikka Uudet aloitteet: keskustelun käynnistäjät - yhteisön direktiivien täytäntöönpano yhteisillä sopimuksilla - kansainväliset järjestöt: unionin rooli ja yhteistyömenettelyt sosiaalipolitiikan alalla (puitteet) Uudet aloitteet: toimintasuunnitelmat ja muut aloitteet - sosiaaliturvaa koskevan puitealoitteen kehittely - asiantuntijakomitean kertomus sosiaalisesta peruskirjasta - vammaisten työllisyys - vammaisten tasapuoliset mahdollisuudet - työn ja perhe-elämän yhteensovittaminen: pöytäkirjan sosiaalipolitiikasta puitteissa esitettyjen ehdotusten seuranta - todistustaakka: lisäpöytäkirjan sosiaalipolitiikasta puitteissa esitettyjen ehdotusten seuranta Sosiaalinen vuoropuhelu - kansallisten yritysten työntekijöiden tiedotus ja kuuleminen - työmarkkinaosapuolten kuuleminen - työntekijöiden yksityiselämän suoja - työmarkkinaosapuolten kuuleminen Terveyden hyväksi toteutetut toimet - saasteperäisten sairauksien vastainen toimintaohjelma - harvinaisia sairauksia koskeva tiedonanto - onnettomuuksia ja tapaturmia koskeva tiedonanto Aloitettujen toimien jatkaminen - siirtotyöläisten sosiaaliturva: kolmansien maiden kansalaiset (asetuksen (ETY) N:o 1408/71 muutos) - HELIOS II -ohjelman seuranta Työsuojelu - komission kertomus tarpeesta erityistoimenpiteisiin aloilla, joilla riskien esiintyminen on erittäin todennäköistä, työsuojelun alalla - sellaisten riskien arvioiminen erityisaloilla, jotka liittyvät henkilöiden turvallisuuteen ja terveyteen, kuten raskaana olevat työntekijät, väkivalta ja stressi työpaikalla sekä jätteet (analyysi) Sosiaalinen vuoropuhelu - sosiaalipolitiikan eurooppalainen foorumi: sosiaalisen peruskirjan mahdollinen laajentaminen Terveyden hyväksi toteutetut toimet - terveyden turvaamista koskevien vaatimusten sisällyttäminen yhteisön politiikkoihin - kertomus Tasavertaiset mahdollisuudet - tasavertaisen kohtelun täydentäminen sosiaalipolitiikassa - tasavertaiset mahdollisuudet ja rakennerahastojen rooli - tiedonanto - tasavertaisten mahdollisuuksien sisällyttäminen yhteisön politiikkoihin - tiedonanto - naisten ja miesten asiallinen kohtelu työssä (ei sukupuolista häirintää) - työmarkkinaosapuolten kuuleminen - naisten ja miesten yhtäläinen osallistuminen päätöksentekoon 1.3. Koheesio- ja aluepolitiikka Uudet aloitteet: keskustelun käynnistäjät - kaupunkikysymykset: kaupunkien asema alueellisessa politiikassa - komission tiedonanto uusien jäsenmaiden alueellisten kehitysohjelmien hyväksymisestä - aluepolitiikka ja tietoyhteiskunta - koheesio ja liikenne - koheesio ja työllisyys Uudet aloitteet: toimintasuunnitelmat ja muut aloitteet - taloudellinen ja sosiaalinen koheesio: kertomus edistymisestä ja näkymistä Muiden aloitteiden jatkaminen - vuorovaikutus koheesiopolitiikan ja joidenkin aluepolitiikkojen, kuten liikenteen, tutkimuksen ja kehittämisen, alalla (tiedonanto) - taantuvat teollisuusalueet: tavoitteen 2 tukikelpoisuuden uudelleentarkastelu, maksusitoumusmäärärahojen suuntaa-antava jakautuminen ja taloudellisen kehityksen ohjelmien määrittely kaudelle 1997-1999 - koheesiorahasto: neuvoston suositusten julkiseen alijäämään kohdistuvan vaikutuksen tarkastelu (tiedonanto) 1.4. Jatkuva koulutus Uudet aloitteet: toimintasuunnitelmat ja muut aloitteet - opettamista ja oppimista koskevan valkoisen kirjan seuranta: - taidoista palkitsemisen Euroopan laajuiset hankkeet - eurooppalaisten oppisopimusten kehittämisohjelma - aikuiskoulutusoppilaitokset - palvelualan uudet ammatit Aloitettujen toimien jatkaminen - eurooppalaisen vapaaehtoispalvelun luominen - vihreä kirja esteiden poistamisesta tutkijoiden, opettajien ja opiskelijoiden liikkumiselta - ammattikoulutus ja teollisuuden muutoksiin mukautuminen: arvio komission tukemista toimista ja näkymät - tiedonanto CEDEFOPin osuudesta ammattikoulutuspolitiikan täytäntöönpanoon - koulutusohjelmistojen ja -multimedian erityisryhmän kertomus - tiedonanto 2. ETENEMINEN KOHTI TALOUS- JA RAHALIITTOA 2.1. Monenvälinen valvonta ja lähentyminen Aloitettujen toimien jatkaminen - jäsenvaltioiden ja yhteisön talouspolitiikkojen suuret suuntaviivat - liialliset vajeet - siirtyminen EMUn kolmanteen vaiheeseen: kertomus jäsenvaltioiden edistymisestä EMUn toteuttamiseen liittyvien velvollisuuksiensa täyttämisessä - jäsenvaltioiden maksutaseiden keskipitkän ajan tukijärjestelmä; arviointikertomus ja mahdolliset ehdotukset - Euroopan kansantalouden tilinpitojärjestelmä (EKT): välillisesti mitattujen rahoitusvälityspalveluiden jakautuma - kuluttajahintaindikaattorit: yhdenmukaistaminen 2.2. Yhtenäisvaluutan valmistelu Uudet aloitteet: lainsäädäntöehdotuksia - lainsäädännöllisiä näkökulmia yhtenäisvaluutan käyttöönottoon Uudet aloitteet: toimintasuunnitelmat ja muut aloitteet - yhtenäisvaluutan käyttöönottoa koskeva tiedotusstrategia (pyöreän pöydän keskustelut) Aloitettujen toimien jatkaminen - Euroopan keskuspankkijärjestelmän (EKPJ) sekä Euroopan keskuspankin (EKP) perustamista koskevat määräykset - raha- ja talousliiton kolmannen vaiheen valmistelu (EMU): talous- ja rahoituskomitean (sopimus Euroopan unionista, 109c artikla) sekä Euroopan keskuspankin perustamista koskevat järjestelyt 3. UNIONIN MAHDOLLISUUKSIEN HYÖDYNTÄMINEN 3.1. Sisämarkkinoiden loppuunsaattaminen ja vahvistaminen Uudet aloitteet: lainsäädäntöehdotuksia - tiedotusvälineiden moniarvoisuuden turvaaminen - käyttömallit: jäsenvaltioiden lainsäädäntöjen lähentäminen Uudet aloitteet: toimintasuunnitelmat ja muut aloitteet - kertomus sisämarkkinoihin liittyvän lainsäädännön vaikutuksista ja tehokkuudesta Aloitettujen toimien jatkaminen - johdannaisten ilmoittaminen: pankkien ja muiden rahoituslaitosten tilinpäätös (direktiivin 86/635/ETY muuttaminen) - tekijänoikeuksia ja sen lähioikeuksia tietoyhteiskunnassa koskevan vihreän kirjan seuranta - lopullinen alv-järjestelmä: yksinkertaistaminen ja mukauttaminen sisämarkkinoiden tarpeisiin - valmistevero: kansalaisten oikeuksia ja muodollisuuksien yksinkertaistamista koskevien säännösten tarkistus (direktiivin 92/12/ETY 7-10 artikla) - valmistevero: analyysi vähimmäismäärien vaikutuksesta sisämarkkinoiden toimintaan - sääntöjenvastaisuudet tullialalla: rangaistusten sekä yhteisön hallintotoimenpiteiden määrittely ja vahvistaminen - kansainvälinen passitus: neuvottelut rautateitse kuljetettujen tavaroiden järjestelmää koskevasta yleissopimuksesta - tullitarkastukset: käsimatkatavaroihin ja muihin matkatavaroihin yhteisön sisäisten lentojen ja merimatkojen aikana sovellettavien tarkastusten ja muodollisuuksien poistaminen (asetus (ETY) N:o 3925/91) - tutkintojen tunnustaminen: yleisen järjestelmän ulottaminen koskemaan niin kutsuttujen siirtymädirektiivien kattamia ammatteja - luonnollisten henkilöiden suojelu henkilötietojen käsittelyssä sekä näiden tietojen vapaassa liikkumisessa: tietoyhteiskunnan kehittämisessä erityisesti tarvittavat toimenpiteet - ihmis- ja eläinlääkintäkäyttöön tarkoitettuja lääkkeitä koskevan lainsäädännön koonnos - maataloustraktoreita koskevan lainsäädännön koontaminen ja yhdenmukaistaminen - biologinen tuotanto: asetuksen (ETY) N:o 2092/91 ulottaminen koskemaan eläintuotantoa - vaarallisten valmisteiden luokittelua, pakkaamista ja etiketöintiä koskevan direktiivin 88/379/ETY koonnos - säänneltyjä markkinoita koskeva kertomus (investointipalvelut) - omien varojen vakavaraisuus: mukautukset Baselin komitean suosituksiin yhdenmukaisten lähtökohtien varmistamiseksi (direktiivin 93/6/ETY muuttaminen) mukaan lukien raaka-aineisiin liittyvien riskien vakauden valvonta - osakeyhtiöiden kansainvälinen fuusioituminen: neuvoston kymmenennen direktiivin muutosehdotus, jossa otetaan huomioon eurooppalaista yhtiötä koskeva ehdotus - yhtiön toimipisteen siirtäminen jäsenvaltioista toiseen - kulttuuriesineet: jälleenmyyntioikeuksia koskevan jäsenvaltioiden lainsäädännön yhdenmukaistaminen (direktiivin 85/635/ETY muuttaminen) - kulttuuriesineiden palauttaminen: kertomus direktiivin 93/7/ETY ja asetuksen (ETY) N:o 3911/92 soveltamisen arvioimiseksi ja mahdollinen rahallisten kynnysten ajan tasalle saattaminen Kilpailupolitiikka Uudet aloitteet: lainsäädäntöehdotuksia - yritysten fuusioitumisen valvonta (neuvoston asetuksen (ETY) N:o 4064/89 muuttaminen) Uudet aloitteet: keskustelun käynnistäjät - vihreä kirja vertikaalisista rajoituksista Toimintasuunnitelmat ja muut aloitteet - vähäisemmät sopimukset, joita ei tarkoiteta EY:n perustamissopimuksen 85 artiklan 1 kohdassa - myyntisopimukset: arviointi EY:n perustamissopimuksen 85 artiklan perusteella - Kanada: sopimuksen tekeminen kilpailusääntöjen soveltamisesta Aloitettujen toimien jatkaminen - kansallisten kilpailuviranomaisten kanssa tehtävä yhteistyö EY:n perustamissopimuksen 85 ja 86 artiklan soveltamiseksi - tiedonanto - suuret investointihankkeet: alueellisen tuen puitteet - tiedonanto - komission tukikoodeksi terästeollisuudelle (EHTYn päätös) - synteettisten kuitujen teollisuus: tuen puitteet - tiedonanto 3.2 Tulevaisuuden aloihin tukeutuminen Tietoyheiskunta ja audiovisuaalinen ala Uudet aloitteet: keskustelun käynnistäjät - korkean tason asiantuntijaryhmän raportti tietoyhteiskunnan sosiaalisista ja yhteiskunnallisista näkökohdista - vihreä kirja - vihreä kirja telemaattisten järjestelmien laajentamisesta - vihreä kirja julkisen alan tiedonsaannista ja käytöstä - sääntelyn avoimuutta tietoyhteiskunnan palveluissa koskeva järjestelmä - vihreä kirja uusien audiovisuaalisten palveluiden kehittämisestä Aloitettujen toimien jatkaminen - puhelintoiminta: avoimen verkon tarjoamisen (open network provision - ONP) soveltamisen mukauttaminen kilpailuympäristöön - yleispalvelu: kustannuksia ja rahoitusta koskevat laskelmat - tiedonanto - tietoyhteiskunta: uusiin palveluihin liittyvän sääntelyn näkökohdat - tiedonanto - tietoyhteiskunta sekä tutkimus & kehitys - tiedonanto - tiedonanto tietoyhteiskunnan vaikutuksista palveluteollisuuteen - tietoyhteiskunta ja standardointi (yhteentoimivuus) - tiedonanto - tiedonanto toimintasuunnitelmasta kehittyneiden televisiopalvelujen käyttöönottamiseksi Euroopassa ja toimintasuunnitelman laajentaminen Tutkimus ja teknologinen kehitys Uudet aloitteet: lainsäädäntöehdotuksia - tutkimuksen/kehittämisen viides puiteohjelma Uudet aloitteet: toimintasuunnitelmat ja muut aloitteet - tutkimuksen/teollisuuden erityisryhmien lopullisten kertomusten julkaiseminen Aloitettujen toimien jatkaminen - Yhdysvallat, Etelä-Afrikka: neuvottelut yhteistyösopimuksista tieteen ja tutkimuksen alalla - Kanada: neuvottelut yhteistyösopimuksesta tutkimuksen ja ydinturvallisuuden alalla Bioteknologia Uudet aloitteet: toimintasuunnitelmat ja muut aloitteet - toiminta innovaatioiden tukemiseksi bioteknologian alalla pk-yrityksissä Aloitettujen toimien jatkaminen - kasvinsuojeluaineiden markkinoille saattaminen: yhteisön sääntöjen laajentaminen koskemaan geneettisesti muunnettuja organismeja sisältäviä kasvinsuojeluaineita - geneettisesti muunnetut organismit: tarkoituksellinen levittäminen ympäristöön (direktiivin 90/220/ETY tarkistaminen) - eläinten ravinnoksi tarkoitettujen erityisten raaka-aineiden luvananto ja liikkuvuus (direktiivin 82/471/ETY kumoaminen) 3.3. Infrastruktuurin kehittäminen ja hyväksikäyttö Euroopan laajuiset verkot Aloitettujen toimien jatkaminen - jäsenvaltioiden välisen tavarakaupan tilastoja käsittelevien viranomaisten väliset telemaattiset verkot (EDICOM): täytäntöönpano-ohjelma vuodelle 1996 ja yhteisön varat vuosille 1996-1998 Liikenne Uudet aloitteet: lainsäädäntöehdotuksia - sisävesiliikenne: puitesäännöt vaarallisten aineiden kuljetuksista - tieliikenne: puitesäännöt tiemaksuista - lentoliikenne: yleiset periaatteet lentokenttämaksuille Uudet aloitteet: toimintasuunnitelmat ja muut aloitteet - meriliikenne: neuvottelut sopimuksesta Kiinan kanssa - lentoliikenne: neuvottelut sopimuksista Kyproksen ja Maltan kanssa Aloitettujen toimien jatkaminen - meriturvallisuus: järjestelmä lupien myöntämiseksi ro-ro-matkustaja-aluksille - meriturvallisuus: pakollisen matkustajaluettelojärjestelmän käyttöönottaminen ro-ro-matkustaja-aluksilla - lentoliikenne: matkustajien oikeuksien parantaminen - lentoliikenne: lähtö- ja saapumisaikojen jakamista yhteisön lentoasemilla koskevista yhteisistä säännöistä annetun asetuksen (ETY) N:o 95/93 tarkistaminen ja muuttaminen - tulevaisuuden junien ja rautatiejärjestelmien erityisryhmä: hankkeen käynnistäminen - eri kuljetustapoja yhdistävää kuljetusta käsittelevä erityisryhmä: hankkeen käynnistämisen aikataulu - neljäs puiteohjelma: erityisen kuljetusohjelman tarkastaminen - kansainväliset kuljetusalan järjestöt: suhteet unioniin (tiedonanto) 3.4. Yhteisöpolitiikkojen tehostaminen Teollinen kilpailukyky ja innovointi Uudet aloitteet: lainsäädäntöehdotuksia - lasten turvalaitteet ajoneuvoissa - harvinaisten sairauksien lääkkeet - puite-ehdotus hyvästä kliinisestä käytännöstä lääkkeiden testauksen yhteydessä - moottoriajoneuvojen keularakenteiden kehittäminen jalankulkijoiden turvallisuuden parantamiseksi (tyyppihyväksyntä) Uudet aloitteet: keskustelun käynnistäjät - yrityspalvelut - merenkulkuteollisuuden kilpailukyky - kemianteollisuuden kilpailukyky - kierrätysteollisuus - vihreä kirja kaupasta ja jakelusta Uudet aloitteet: toimintasuunnitelmat ja muut aloitteet - aineettomat investoinnit: näiden edistämiseen tähtäävät toimenpiteet - innovaatiota koskevan vihreän kirjan seuranta Aloitettujen toimien jatkaminen - teollisuuden kilpailukykyä koskevan toimintaohjelman seuranta - joka neljäs vuosi tehtävä tutkimus työvoimakustannuksista - kansainvälinen yhteistyö teollisuuden alalla - tiedonanto - vuosikertomus eurooppalaisen teollisuuden kilpailukyvystä - tiedonanto, jossa esitetään toiminta- ja tukiohjelma alihankinnan kilpailukyvystä tekstiili- ja vaatetusteollisuuden alalla - valmisteluasiakirja EHTY:n perustamissopimuksen voimassaolon päättymiseen vuonna 2002 liittyvistä kysymyksistä Pienet ja keskisuuret yritykset Uudet aloitteet: keskustelun käynnistäjät - uusi monivuotinen ohjelma pk-yrityksille ja Madridin Eurooppa-neuvoston kokouksen päätöslauselmassa esitettyjen suuntaviivojen täytäntöönpano - kasvu ja ympäristö: pilottihanke pk-yritysten investointien edistämiseksi ympäristönsuojelun alalla Aloitettujen toimien jatkaminen - matkailua edistävät yhteisön toimet laadun ja kilpailukyvyn kannustamiseksi - Euroopan pk-yritysten seurantakeskuksen vuosikertomus Maatalous ja kalastus Uudet aloitteet: lainsäädäntöehdotuksia - tupakka: yhteisen markkinajärjestelyn uudistus - oliiviöljy: yhteisen markkinajärjestelyn uudistus - metsät: suojelu ilmansaasteita ja tulipaloja vastaan Uudet aloitteet: toimintasuunnitelmat ja muut aloitteet - kalastussopimusten tekeminen/neuvottelu eräiden Latinalaisen Amerikan ja Baltian maiden kanssa Aloitettujen toimien jatkaminen YMP - neuvoa-antavat komiteat yhteisen maatalouspolitiikan alalla (YMP): uudistus - naudanliha: raportti yksittäisten takuurajoitustoimenpiteiden soveltamisesta ("kiintiöt") YKP - valvontajärjestelmä: kalastusalusten valvontaan käytettäviä satelliittipaikannusmenetelmiä koskevat säännöt muuttamalla neuvoston asetusta (ETY) N:o 2847/93 - tieteellisten tulosten keruu: yhteisön yhteisrahoitusohjelman yhdenmukaistaminen ja laatiminen Energia Uudet aloitteet: toimintasuunnitelmat ja muut aloitteet - neuvottelut ydinenergian rauhanomaista käyttöä koskevasta yhteistyösopimuksesta Euratomin sekä Venäjän ja Argentiinan välillä - neuvottelut kolmenvälisestä sopimuksesta Ranskan, Euratomin ja IAEA:n välillä Tlatelolcon takeiden soveltamisesta Ranskan merentakaisiin departementteihin ja alueisiin - neuvottelut radioaktiivisten jätteiden kansainvälisestä turvallisuudesta ja hallinnasta Aloitettujen toimien jatkaminen - energiapolitiikkaa koskevan valkoisen kirjan seuranta - uusiutuvia energiavaroja koskeva ALTENER-ohjelma - ydinenergian rauhanomaista käyttöä koskevan yhteistyösopimuksen tekeminen Euratomin sekä Kazakstanin, Kirgisian, Uzbekistanin, Tadzikistanin ja Ukrainan välillä Ympäristön laatu Uudet aloitteet: lainsäädäntöehdotuksia - ehdotus orgaanisten liuottimien tietyissä menetelmissä ja teollisuusasennuksissa käytöstä syntyvien orgaanisten yhdisteiden päästöjen rajoittamiseksi - liikenteestä poistettuja ajoneuvoja koskeva ehdotus Uudet aloitteet: keskustelun käynnistäjät - teollisuuden kanssa tehtävien vapaaehtoisten ympäristönsuojelusopimusten puitteet - jäsenvaltioiden ympäristöverojen ja maksujen käytön puitteet - yhteisön ympäristölainsäädännön täytäntöönpano - tuleva meluntorjuntapolitiikka - jätteitä koskeva strategia Aloitettujen toimien jatkaminen - vettä koskeva puite-ehdotus - muiden moottoriajoneuvojen kuin yksityisautojen aiheuttaman ilman pilaantumisen vähentäminen vuodesta 2000 lähtien (direktiivin 70/220/ETY muuttaminen) - ajoneuvojen dieselmoottoreiden kaasupäästöjen aiheuttaman ilman pilaantumisen vähentäminen (kolmas vaihe) (direktiivin 88/77/ETY muuttaminen) - ehdotus tuotteiden pakkausten merkitsemisestä ("Mark Packs") - ympäristömerkin myöntämisjärjestelmä Kuluttajapolitiikka Uudet aloitteet: lainsäädäntöehdotuksia elintarvikkeita koskeva lainsäädäntö Uudet aloitteet: keskustelun käynnistäjät - kuluttajat ja markkinoiden vapauttaminen: pääsy yleispalveluihin ja kuluttajansuoja - kuluttajat ja kiinnitysluotot Aloitettujen toimien jatkaminen - kulutusluotto: todellisen vuosikoron laskemisen tarkistus 4. UNIONIN LAAJENTUMISEN VALMISTELEMINEN Aloitettujen toimien jatkaminen - Keski- ja Itä-Euroopan maiden auttaminen lainsäädännön yhdenmukaistamista sisämarkkinoilla koskevan valkoisen kirjan täytäntöönpanossa - tiedonanto taloudellisesta ja poliittisesta yhteistyöstä Itämeren alueella - laajenemisen vaikutuksia yhteisön politiikkoihin koskevan kertomuksen seuranta 5. EU:N OSALLISTUMISEN LUJITTAMINEN MAAILMANPOLITIIKASSA 5.1. Suhteet kolmansiin maihin Uudet aloitteet: keskustelun käynnistäjät - suhteita Intiaan koskeva strategia - suhteita ASEAN-maihin koskeva strategia - alueellisen yhdentymisen edistämistä ja tukemista Afrikassa koskeva strategia - suhteita Keski-Amerikkaan koskeva strategia - unionin ja AKT-maiden välisiä tulevia suhteita koskeva strategia Uudet aloitteet: toimintasuunnitelmat ja muut aloitteet Keski- ja Itä-Euroopan maat - Kroatia, Bosnia ja Hertsegovina, Serbia-Montenegro: erityissopimusten neuvotteleminen osana alueellista lähestymistapaa - entisen Jugoslavian maiden jälleenrakentamista koskeva ohjelma Välimeren maat - Barcelonan julistukseen liitetyn toimintasuunnitelman täytäntöönpano - Albanian ja entisen Jugoslavian tasavallan Makedonian (FYROM) tarpeita vastaavien sopimusten neuvotteleminen Teollisuusmaat - puitesopimusten tekeminen Australian ja Uuden-Seelannin kanssa - Transatlantic Declaration - julistuksen pohjalta laaditun EU-Yhdysvallat-toimintasuunnitelman täytäntöönpano - tiedonanto EU:n ja Kanadan välisistä suhteista ja niiden kehityksestä Aasia - puitesopimusten tekeminen Bangladeshin, Pakistanin, Laosin ja Kambodzan kanssa Aloitettujen toimien jatkaminen Välimeren alue ja Lähi-itä - assosiointisopimusten tekeminen (Euro-Välimeri-sopimus) Egyptin, Jordanian ja Libanonin kanssa IVY - kumppanuus- ja yhteistyösopimusten tekeminen Armenian, Azerbaidzanin ja Georgian kanssa sekä alustavat neuvottelut kumppanuussopimusten neuvottelemisesta Uzbekistanin ja Turkmenistanin kanssa Latinalainen Amerikka - kumppanuussopimusten tekeminen Chilen ja Meksikon kanssa - uutta yhteistyökumppanuutta Euroopan unionin ja Latinalaisen Amerikan välillä koskevien suuntaviivojen täytäntöönpano - alustavien neuvottelujen jatkaminen EU:n ja Kuuban välisten suhteiden puitteiden määrittelemiseksi Aasia - Euroopan ja Aasian välisen koferenssin valmistelu ja seuranta (Euroopan, ASEAN-maiden, Kiinan, Korean tasavallan ja Japanin valtion- tai hallitusten päämiehet) Etelä-Afrikka - kauppa- ja yhteistyösopimuksen neuvottelu Etelä-Afrikan kanssa sekä jälleenrakennusohjelman täytäntöönpano Kehitysapu - komission kertomus neuvostolle ja Euroopan parlamentille kolmansille maille myönnetyn makrotaloudellisen tuen täytäntöönpanosta sekä uudet ehdotukset - kahdeksannen EKR:n sisäisen sopimuksen ja varainhoitoasetuksen hyväksyminen 5.2. Kauppapolitiikka Uudet aloitteet: toimintasuunnitelmat ja muut aloitteet - maataloustuotteiden vientiluotot: suuntaviivat OECD:n yhteydessä (päätös) - tiedonanto unionin liittymisestä Yhdistyneiden kansakuntien merioikeusyleissopimukseen Aloitettujen toimien jatkaminen - monenkeskisen investointisopimuksen tekeminen OECD:n yhteydessä - jätteiden vienti OECD:n ulkopuolisiin maihin - alkuperäsäännöt: sääntöjen laatiminen WTO:n sitoumusten noudattamiseksi - yleinen tullietuusjärjestelmä: alkuperäsääntöjen muuttaminen - Yhdysvaltojen, Kanadan, Australian ja Uuden-Seelannin kanssa tehtyjen vastavuoroista tunnustamista koskevien sopimusten täytäntöönpano 5.3. Yhteinen ulko- ja turvallisuuspolitiikka (YUTP) Uudet aloitteet: toimintasuunnitelmat ja muut aloitteet - kansainväliset järjestöt: Euroopan neuvoston kanssa tehtävän yhteistyön lujittaminen 6. EDISTYMINEN OIKEUS- JA SISÄASIOISSA Uudet aloitteet: toimintasuunnitelmat ja muut aloitteet - kotinsa jättämään joutuneiden henkilöiden tilapäinen suojelu (ehdotus yhteisiksi toimiksi) - kolmansien maiden kansalaisten maahanpääsyä koskeva yleissopimus - turvapaikan myöntämiseen liittyvien kansallisten menettelyjen lähentämistä koskeva yleissopimus Uudet aloitteet: aloitettujen toimien jatkaminen - toimintasuunnitelma huumausaineiden torjumiseksi (1995-1999) - täytäntöönpano 7. YHTEISÖN HALLINNON TEHOKKUUS 7.1. Avoimuus, tiedottaminen ja toissijaisuusperiaate Uudet aloitteet: toimintasuunnitelmat ja muut aloitteet - "Robert Schuman"-toimi: yhteisön oikeutta koskeva koulutus ja tiedotus Kulttuuri ja tiedotus - yhteisön politiikkojen ja toimenpiteiden luettelointi ja arviointi suhteessa kielelliseen moninaisuuteen ja moniarvoisuuteen - kertomus kulttuurinäkökohtien huomioonottamisesta yhteisön toiminnassa Aloitettujen toimien jatkaminen Kulttuuri - Euroopan kulttuuripääkaupunkeja vuoden 2000 jälkeen koskeva tiedonanto Lainsäädännön koontaminen - tekniset standardit ja määräykset (direktiivi 83/189/ETY) - koneet (direktiivi 89/392/ETY) - sokerialan yhteinen markkinajärjestely (asetus (ETY) N:o 1785/81) - yhteisen maatalouspolitiikan rahoitus (asetus (ETY) N:o 729/70) - Itämeren vesialueiden kalavarojen säilyttäminen (asetus (ETY) N:o 1866/86) - työntekijöiden joukkoirtisanomiset (direktiivi 75/129/ETY) - lannoitteet (direktiivit 76/116/ETY, 77/535/ETY, 80/876/ETY, 87/94/ETY) - vaaralliset aineet ja valmisteet (direktiivi 76/769/ETY) 7.2. Unionin hallinnon kohentaminen Uudet aloitteet: lainsäädäntöehdotuksia - petosten torjunta: hallinnollisten seuraamusten järjestelmän ulottaminen koskemaan kaikkia talousarvion aloja Uudet aloitteet: toimintasuunnitelmat ja muut aloitteet Petosten torjunta - tekstiilituotteet: petosten vastaiset määräykset Aloitettujen toimien jatkaminen - apu kolmelle uudelle jäsenvaltiolle yhteisön oikeuden soveltamisessa - rahoitusnäkymien mukauttaminen ja mahdollinen tarkistaminen Vuoden 1996 hallitusten välinen konferenssi Uudet aloitteet: toimintasuunnitelmat ja muut aloitteet - komission lausunto hallitusten välisestä konferenssista